**Jonathan Ronald Walters** (født 20. september 1983) er en engelskfødt irsk tidligere fotballspiller.

Han har tidligere spilt for blant andre Hull City AFC, Wrexham FC, Chester City FC og Ipswich Town FC, og var også en del av Irlands tropp under EM i fotball 2012.

Klubbkarriere
-------------

Walters begynte sin fotballkarriere hos Blackburn Rovers FC på slutten av 1990-tallet, hvor han slet med å spille seg inn på førstelaget etter å ha gått gradene på junior- og reservelaget. I 2001 meldte han overgang til Bolton Wanderers FC på en overgangssum verdt £50 000, og den 24. august 2002 fikk han sin seriedebut i Premier League da han kom inn som innbytter for Per Frandsen i kampen mot Charlton Athletic FC. Etter kun å ha spilt seks kamper, hvorav fire seriekamper, frem til januar 2003 ble han lånt ut til Hull City AFC i februar samme år for resten av sesongen.

I sin debut for Hull City scoret han to mål i kampen mot Carlisle United FC (5–1). Etter å ha scoret fem mål på elleve kamper returnerte han til Bolton ved sesongslutt, før han deretter ble lånt ut til Crewe Alexandra FC fra august til september, dog uten å så spille en eneste kamp. Han returnerte deretter til Bolton før han ble lånt ut for tredje gang til Barnsley FC, hvor han spilte åtte seriekamper fra november 2003 til januar 2004.

I november 2004 ble Walters kjøpt av Hull City på en overgangssum verdt £50 000. Han fikk problemer med å etablere seg fast på førstelaget hos Hull, og ble som et resultat av det lånt ut til Scunthorpe United FC i februar 2005. Etter å ha slitt med å etablere seg hos Hull, med utlån til Scunthorpe og kun to seriemål på 37 seriekamper for Hull, ble Walters frigitt av klubben sommeren 2005 og signerte omsider for den walisiske klubben Wrexham FC.

Han fikk 38 seriekamper og fem mål i 2005/2006-sesongen, før han juni 2006 meldte overgang til rivalen Chester City FC. Hos Chester etablerte han seg fast på førstelaget, og med sine ni mål på 26 seriekamper fikk han søkelyset mot seg fra flere klubber i Championship. 

### Ipswich

I midten av januar 2007 ble Walters solgt til Ipswich Town FC på en overgangssum verdt £150 000, etter å ha overbevist i en FA Cup-kamp mellom Chester og Ipswich like før overgangen ble fullført. Han scoret sitt første seriemål for klubben i en hjemmekamp mot Queens Park Rangers FC den 3. mars 2007, og fortsatte å levere på et jevnt nivå med flere scoringer for klubben. Den 12. januar 2008 skrev han under på en ny kontrakt med Ipswich, og ved sesongslutt ble han kåret til årets spiller av Ipswich-fansen. I oktober 2008 skrev han under på en kontraktsforlengelse ut 2011/2012-sesongen, og ved årsskiftet fungerte han lagkaptein ved enkelte anledninger. 

### Stoke

Etter å ha spilt over 136 kamper og scoret 30 seriemål for Ipswich ble han i august 2010 solgt til Stoke City FC for £2,75 millioner pund, hvor han skrev under på en fireårskontrakt. Walters fikk sin første Premier League-scoring for Stoke da han ble matchvinner i kampen mot Blackburn Rovers den 2. oktober 2010 (1–0). Walters fortsatte å score mål for Stoke, og den 17. april 2011 scoret han mål i semifinalen i FA-cupen på Wembley Stadium mot sin gamle klubb Bolton, og med det gjorde at Stoke fikk spille sin første cupfinale
noensinne.

2010/2011-sesongen endte med at Walters ble kronet som klubbens toppscorer sammen med Kenwyne Jones, som begge fikk 12 mål hver. Den 28. juli 2011 spilte Walters i sin første europeiske cupkamp da Stoke tok imot HNK Hajduk Split i tredje kvalifiseringsrunde til UEFA Europa League 2011/12, og hvor Walters scoret kampens eneste mål.

I august 2011 skrev han under på en kontraktsforlengelse med Stoke, og i første halvdel av 2011/2012-sesongen hadde han spilt 32 av klubbens totalt 34 serie- og cupkamper. Sesongen ble avsluttet ved at han scoret to mål i sesongens siste kamp mot Bolton (2–2), som dermed sendte gamleklubben ned til Championship etter elleve strake år i Premier League.

Landslagskarriere
-----------------

Walters valgte å representere det irske herrelandslaget ettersom hans mor var født i Irland. Han debuterte først for Irlands U21-landslag i oktober 2003, hvor han scoret to mål mot Sveits U21. Walters fikk sin landslagsdebut for Irland i en vennskapskamp mot Norge den 17. november 2010 (1–2), hvor han kom innpå som innbytter for Kevin Doyle etter halvspilt kamp.

Han spilte deretter i flere kvalifiseringskamper til EM 2012, og scoret sitt første mål i playoffkampen mot Estland (4–0), noe som gjorde at Irland ble kvalifisert til EM i fotball 2012. Han ble så tatt ut i EM-troppen i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Han ble tatt ut i Irlands EM-tropp til EM i Frankrike 2016.

Referanser
----------

1. ↑
2. ↑  «Three To Leave Turf Moor». Arkivert fra originalen 17. juli 2019. Besøkt 21. mai 2019.
3. ↑  Soccerbase.com – Premiership SA 24 aug. 2002 Bolton 1–2 Charlton (Besøkt 31. mai 2012)
4. ↑  BBC.co.uk – Hull keep Walters (Publisert 21. mars 2003, besøkt 31. mai 2012)
5. ↑  BBC.co.uk – Carlisle 1-5 Hull (Publisert 1. mars 2003, besøkt 31. mai 2012)
6. ↑  BBC.co.uk – Walters joins Tykes (Publisert 12. november 2003, besøkt 31. mai 2012)
7. ↑  Hullcityfc.net – Walters Included As Tigers Seek Victory Arkivert 29. mars 2012 hos Wayback Machine. (Publisert 17. november 2004, besøkt 31. mai 2012)
8. ↑  BBC.co.uk – Scunthorpe snap up Angus on loan (Publisert 31. januar 2005, besøkt 31. mai 2012)
9. ↑  BBC.co.uk – Tigers sell striker (Publisert 1. juli 2005, besøkt 31. mai 2012)
10. ↑  BBC.co.uk – Walters completes Chester switch (Publisert 23. juni 2006, besøkt 31. mai 2012)
11. ↑  Itfc.co.uk – New boy Jon looking up Arkivert 28. mars 2012 hos Wayback Machine. (Publisert 26. januar 2007, besøkt 31. mai 2012)
12. ↑  Itfc.co.uk – 2007 Match Report, Ipswich Town vs QPR Arkivert 29. juli 2012 hos Wayback Machine. (Besøkt 31. mai 2012)
13. ↑  Itfc.co.uk – Jon Honoured Arkivert 28. mars 2012 hos Wayback Machine. (Publisert 23. april 2008, besøkt 31. mai 2012)
14. ↑  Stokecityfc.com – City Complete Swoop For Walters Arkivert 23. november 2010 hos Wayback Machine. (Publisert 19. august 2010, besøkt 31. mai 2012)
15. ↑  BBC.co.uk – Stoke 1-0 Blackburn (Publisert 2. oktober 2010, besøkt 31. mai 2012)
16. ↑  Stokecityfc.com – Match Report: Stoke City vs Bolton FA-Cup 2011 Arkivert 21. april 2011 hos Wayback Machine. (Besøkt 31. mai 2012)
17. ↑  Stokecityfc.com – Kenwyne's Aim Arkivert 1. juni 2011 hos Wayback Machine. (Publisert 29. mai 2011, besøkt 31. mai 2012)
18. ↑  Skysports.com – Stoke seal Hajduk win Arkivert 23. oktober 2012 hos Wayback Machine. (Av Graeme Bailey. Publisert 28. juli 2011, besøkt 31. mai 2012)
19. ↑  Thisisstaffordshire.co.uk – Stoke City: I'm up for FA Cup trip, vows marathon man Walters[*død lenke*] (Publisert 4. januar 2012, besøkt 31. mai 2012)
20. ↑  BBC.co.uk – Match Report: Stoke 2–2 Bolton (Av Phil Dawkes. Publisert 13. mai 2012, besøkt 31. mai 2012)
21. ↑  BBC.co.uk – Irish U21s stun Swiss (Publisert 10. oktober 2003, besøkt 31. mai 2012)
22. ↑  Stokecityfc.com – Mixed Emotions For Walters Arkivert 21. november 2010 hos Wayback Machine. (Publisert 18. november 2010, besøkt 31. mai 2012)
23. ↑  RTE.ie – Ireland qualify for Euro 2012 (Av Glenn Mason. Publisert 15. november 2011, besøkt 31. mai 2012)
24. ↑  FAI.ie – EURO 2012 squad named (Publisert 7. mai 2012, besøkt 31. mai 2012)
25. ↑  Her er alle EM-troppene

Eksterne lenker
---------------

* (en) Jonathan Walters – UEFA Rediger på Wikidata

* (en) Jonathan Walters – Transfermarkt Rediger på Wikidata

* (en) Jonathan Walters – national-football-teams.com Rediger på Wikidata

* (en) Jonathan Walters – Soccerbase.com Rediger på Wikidata

* (en) Jonathan Walters – FootballDatabase.eu Rediger på Wikidata

* (en) Jonathan Walters – Soccerway Rediger på Wikidata

* (en) Jonathan Walters – EU-Football.info Rediger på Wikidata

* (en) Jonathan Walters – FBref Rediger på Wikidata

* (es) Jonathan Walters – as.com Rediger på Wikidata

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |

| * v
* d
* r
Irlands tropp – EM i fotball 2016 |
| --- |
| 
* 1 Westwood
* 2 Coleman
* 3 Clark
* 4 O'Shea
* 5 Keogh
* 6 Whelan
* 7 McGeady
* 8 McCarthy
* 9 Long
* 10 Keane (k)
* 11 McClean
* 12 Duffy
* 13 Hendrick
* 14 Walters
* 15 Christie
* 16 Given
* 17 Ward
* 18 Meyler
* 19 Brady
* 20 Hoolahan
* 21 Murphy
* 22 Quinn
* 23 Randolph
* Landslagstrener: O'Neill

 | Det irske flagget |